《送乡人宗旨上坐》
宋代·章甫

久客不忘归，相逢喜乡曲。
杖藜时过门，软语伴幽独。
翩翩别我时，芒鞋踏清秋。
二浙富山水，令人怀昔游。
我今齿发衰，闻道不加进。
羡君方妙龄，六翮宜自振。
末法日颓弊，丛林魔说多。
愿君择师友，金玉须琢磨。
他时重逢迎，洗耳听高论。
岂惟慰相思，亦以警老钝。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。